ОТЧЕТЕН ДОКЛАД

За дейността на Народно Читалище “Иван Богоров-2012“

с. Богорово,Общ. Силистра за 2021 г.

На основание чл. 15 от Закона за Народните читалища, Настоятелството на НЧ „Иван Богоров - 2012“, с. Богорово, Община Силистра, свика Редовно отчетно събрание на 26.03.2022 г. от 11:30 часа в салона на читалището.

В установения от ЗНЧ и Устава на читалището срок, са връчени покани на членовете и на видно място е поставена Обява за събранието с предварително обявен Дневен ред, както следва:

1. Отчетен доклад за дейността на читалището за 2021 г.;

2. Отчетен доклад на Проверителната комисия за 2021 г.;

3. Приемане на бюджет на Читалището за 2021 г.;

4. Приемане на Календарен план на Читалището за 2021 г.;

5. Освобождаване и приемане на членове на Читалището;

6. Други.

 Уважаеми дами и господа, членове на Народно Читалище „Иван Богоров-2012“, според приетия Устав, целта на Народното читалище е да задоволява потребностите на гражданите, свързани със:

* Развитие и обогатяване на културния живот, социалната и образователна дейност в с. Богорово;
* Запазване, обогатяване и развитие на народните обичаи и традиции;
* Възпитаване и утвърждаване на националното самосъзнание;
* Осигуряване на достъп до информация;
* Привличане на младото поколение към достиженията на народния фолклор.

Като единствен културен център, Народното читалище заема важно място в живота на хората от селото.

За съжаление последните две години работата по стечение на обстоятелства, независещи от нас работата на читалището замря.Ковид обстановката ни накара да стигнем дотам, човек с човека да не се среща, да общуваме от разстояние. Дано вече всичко утихне и да се върнем към стария си начин на общуване.

 През изминалата година се наложи да проведем две събрания: едно Общо отчетно – изборно и едно Извънредно Общо събрание, след кончината на Председателя на проверителната комисия. След второто събрание читалището бе пререгистрирано, вписано в търговския регистър с тригодишен мандат на ръководство, който е до 28.03.2024 г.

 Липсват ни събиранията, срещите с другите колективи и всички, мероприятия в читалището.По причина на създадената ситуация през изминалата година са реализирани малко на брой мероприятия и това обяснимо.

 **Местни изяви:**

* Трифон Зарезан- почерпка на мъжете по домовете;
* Осмомартенско тържество – подаръци на жените по домовете;
* Участие в общинска изложба „Писано яйце“
* През летния сезон, след малко глътка въздух, участие в Межден на фолклорната група, участие в местността „Липника“,Русенско, организиране и провеждане на празника на селото на 15 август, където бяхме на косъм да се проведе. Седмицата непосредствено след празника влезе забрана са провеждане на мероприятия.
* Новогодишна украса на площада и коледна елха, подаръци отново по домовете;

Други изяви по обясними причини няма. По същите причини преустановихме и репетициите на фолклорната група.

 Надяваме се на здрави времена, на повече мероприятия, намеренията ни са да ги планираме по-често,на открито през лятото, защото не се знае какво ни очаква наесен и през зимата.

 Пожелавам на всички здраве и по-добри времена.

 СПИСЪК НА РЪКОВОДСТВОТО

 На НЧ“Иван Богоров2012“, с. Богорово, Общ. Силистра

 Настоятелство:

1. Еленка Тодорова Маринова – Председател
2. Маринка Куртева Тодорова - Секретар
3. Димитър Йорданов Маринов – член

 Проверителна комисия

1.Янка Иванова Карапенева

2. Петранка Йорданова Кирчева

3. Петър Маринов Великов